b'\n_START_ARTICLE_\nWenkita\n_START_SECTION_\nCaracter\xc3\xadstiques\n_START_PARAGRAPH_\nLa wenkita \xc3\xa9s un silicat de f\xc3\xb3rmula qu\xc3\xadmica Ba\xe2\x82\x84Ca\xe2\x82\x86(Si,Al)\xe2\x82\x82\xe2\x82\x80O\xe2\x82\x84\xe2\x82\x81(OH)\xe2\x82\x82(SO\xe2\x82\x84)\xe2\x82\x83\xc2\xb7H\xe2\x82\x82O. Cristal\xc2\xb7litza en el sistema hexagonal. Els seus cristalls s\xc3\xb3n columnars, de fins a 5\xc2\xa0cm. La seva duresa a l\'escala de Mohs \xc3\xa9s 6._NEWLINE_Segons la classificaci\xc3\xb3 de Nickel-Strunz, la wenkita pertany a "02.GD: Tectosilicats amb H\xe2\x82\x82O zeol\xc3\xadtica; cadenes de 6-enlla\xc3\xa7os \xe2\x80\x93 zeolites tabulars" juntament amb els seg\xc3\xbcents minerals: gmelinita-Ca, gmelinita-K, gmelinita-Na, willhendersonita, cabazita-Ca, cabazita-K, cabazita-Na, cabazita-Sr, cabazita-Mg, levyna-Ca, levyna-Na, bellbergita, erionita-Ca, erionita-K, erionita-Na, offretita, faujasita-Ca, faujasita-Mg, faujasita-Na, maricopa\xc3\xafta, mordenita, dachiardita-Ca, dachiardita-Na, epistilbita, ferrierita-K, ferrierita-Mg, ferrierita-Na i bikita\xc3\xafta.\n_START_SECTION_\nFormaci\xc3\xb3 i jaciments\n_START_PARAGRAPH_\nLa wenkita va ser descoberta a les pedreres de marbre Candoglia, a la vall d\'Ossola (Piemont, It\xc3\xa0lia) formada entre capes de barita i calco-silicats, \xc3\xa9s un producte del fort metamorfisme de marbres. Posteriorment tamb\xc3\xa9 ha estat descrita a la mina Garpenberg Norra, a Hedemora (Dalarna, Su\xc3\xa8cia) i la mina Jakobsberg, a Filipstad (V\xc3\xa4rmland, Su\xc3\xa8cia).'